ประกาศกรมธุรกิจพลังงานเรื่อง หลักเกณฑ์และวิธีการในการจัดให้มีการประกันภัยความเสียหายแก่ผู้ได้รับความเสียหายจากภัยอันเกิดจากการประกอบกิจการควบคุมประเภทที่ 3 พ.ศ. 2549------------------------------------------- อาศัยอํานาจตามความในข้อ 31 แห่งกฎกระทรวง กําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2546 ออกตามความพระราชบัญญัติควบคุมน้ํามันเชื้อเพลิง พ.ศ. 2542 อธิบดีกรมธุรกิจพลังงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศกรมธุรกิจพลังงาน เรื่อง หลักเกณฑ์และวิธีการในการจัดให้มีการประกันภัยความเสียหายแก่ผู้ได้รับความเสียหายจากภัยอันเกิดจากการประกอบกิจการควบคุมประเภทที่ 3 พ.ศ. 2549"ข้อ ๒ ประกาศนี้ให้ใช้บังคับถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "ผู้ได้รับความเสียหาย" หมายความว่า บุคคลธรรมดาหรือนิติบุคคลที่ได้รับความเสียหายแก่ชีวิต ร่างกายหรือทรัพย์สินจากอัคคีภัยหรือการระเบิดอันเกิดจากการประกอบกิจการควบคุมประเภทที่ 3 แต่ไม่หมายความรวมถึงบุคคลในครอบครัวหรือบุคคลที่อยู่ด้วยกัน ซึ่งเกี่ยวข้องโดยตรงหรือ โดยอ้อมของผู้เอาประกันภัยหรือลูกจ้างของผู้เอาประกันภัยขณะอยู่ในระหว่างการว่าจ้างหรือบุคคลซึ่ง ในขณะเกิดเหตุอยู่ในระหว่างการปฏิบัติงานให้ผู้เอาประกันภัยภายใต้สัญญาว่าจ้างหรือการฝึกงานข้อ ๔ ให้ผู้ได้รับใบอนุญาตประกอบกิจการควบคุมประเภทที่ 3 ตามพระราชบัญญัติควบคุมน้ํามันเชื้อเพลิง พ.ศ. 2542 ต้องจัดให้มีการประกันภัยความเสียหายแก่ผู้ได้รับความเสียหายจากอัคคีภัยหรือการระเบิด อันเกิดจากการประกอบกิจการควบคุมประเภทที่ 3ข้อ ๕ การประกันภัยความเสียหายแต่ละแห่งของสถานที่ประกอบกิจการ ให้มีจํานวนเงินเอาประกันภัยสํา หรับความเสียหายที่เกิดขึ้นต่อครั้งสํา หรับการเสียชีวิต ทุพพลภาพ หรือค่ารักษาพยาบาล และความเสียหายต่อทรัพย์สินของผู้ได้รับความเสียหายไม่น้อยกว่าจํานวนดังต่อไปนี้ (1) สถานที่เก็บรักษาน้ํามันเชื้อเพลิง ลักษณะที่สาม จํานวนเงินเอาประกันภัย 1,500,000 บาท (2) คลังน้ํามันเชื้อเพลิง จํานวนเงินเอาประกันภัย 25,000,000 บาท (3) สถานีบริการน้ํามันเชื้อเพลิง ประเภท ก หรือประเภท ข จํานวนเงินเอาประกันภัย 2,000,000 บาท (4) สถานีบริการน้ํามันเชื้อเพลิง ประเภท ค ลักษณะที่สอง จํานวนเงินเอาประกันภัย 1,000,000 บาท (5) สถานีบริการน้ํามันเชื้อเพลิง ประเภท จ ลักษณะที่สอง จํานวนเงินเอาประกันภัย 500,000 บาท (6) สถานีบริการน้ํามันเชื้อเพลิง ประเภท ฉ จํานวนเงินเอาประกันภัย เป็นดังนี้. ก. สถานีบริการน้ํามันเชื้อเพลิง ประเภท ฉ ที่เก็บน้ํามันเชื้อเพลิง ไม่เกิน 500,000 ลิตร จํานวนเงินเอาประกันภัย 1,500,000 บาท ข. สถานีบริการน้ํามันเชื้อเพลิง ประเภท ฉ ที่เก็บน้ํามันเชื้อเพลิง เกิน 500,000 ลิตร จํานวนเงินเอาประกันภัย 20,000,000 บาทข้อ ๖ ในการประกันภัยสําหรับความเสียหายที่เกิดขึ้นต่อครั้งตามข้อ 5 ให้มีจํานวนเงินการชดใช้ต่อผู้ได้รับความเสียหายเป็นจํานวนเงินดังต่อไปนี้ (1) กรณีค่ารักษาพยาบาลให้จ่ายตามความเป็นจริงไม่เกิน 100,000 บาท ต่อคน (2) กรณีทุพพลภาพถาวรสิ้นเชิง หรือเสียชีวิตจ่าย 100,000 บาทต่อคน (3) กรณีทรัพย์สินเสียหายให้จ่ายตามความเป็นจริงสูงสุดไม่เกินจํานวนเงินเอาประกันภัยตามข้อ 5 แต่ทั้งนี้ในกรณี (1) และ (2) รวมกันต้องไม่เกิน 100,000 บาทต่อคนข้อ ๗ อายุของกรมธรรม์ประกันภัยให้มีระยะเวลาคุ้มครอง ตลอดเวลาที่ผู้ประกอบการประกอบกิจการควบคุมประเภทที่ 3ข้อ ๘ ให้ผู้ขอรับอนุญาตประกอบกิจการควบคุมประเภทที่ 3 จัดทําสัญญาประกันภัยตามที่ กําหนดในประกาศนี้ ให้เสร็จสิ้นและให้จัดส่งสําเนาสัญญาประกันภัยและตารางกรมธรรม์ประกันภัย ดังกล่าว ให้กรมธุรกิจพลังงานก่อนรับใบอนุญาตข้อ ๙ ให้ผู้ได้รับใบอนุญาตประกอบกิจการควบคุมประเภทที่ 3 ที่ได้ทําการประกันภัยตามข้อ 4 แล้ว แสดงสําเนาตารางกรมธรรม์ประกันภัยดังกล่าว ไว้ในที่เปิดเผยและเห็นได้ง่าย ณ สถานที่ประกอบกิจการทุกแห่งตามที่ระบุในใบอนุญาตประกอบกิจการควบคุมประเภทที่ 3ข้อ ๑๐ ให้ผู้ได้รับอนุญาตให้ประกอบกิจการควบคุมประเภทที่ 3 อยู่ก่อนวันที่ประกาศนี้ มีผลใช้บังคับจัดทําสัญญาประกันภัยตามที่กําหนดในประกาศนี้ ให้เสร็จสิ้นภายในหนึ่งร้อยแปดสิบวัน นับแต่วันที่ประกาศนี้มีผลใช้บังคับผู้มีอํานาจลงนาม - ประกาศ ณ วันที่ 12 ธันวาคม พ.ศ. 2549 เมตตา บันเทิงสุขอธิบดีกรมธุรกิจพลังงาน